V utorok vo večerných hodinách sa na hlavnom ťahu vo Veľkej Lomnici spájajúcej Poprad a Kežmarok stala dopravná nehoda.
VEĽKÁ LOMNICA. Vozík naložený stavebným valcom sa odpojil od nákladného auta. Prešiel do protismeru, narazil do zvodidiel, čím sa valec uvoľnil. Zrazil sa s protiidúcim osobným autom, ktoré ostalo po náraze nepojazdné.
Cesta bola uzavretá približne jednu hodinu, dopravu odklonili cez Vysoké Tatry.
Pri nehode nikto neutrpel zranenia.
Foto: Jaroslav Balta